ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՈՒՂԵՐՁԸ՝ ՀԱՇՄԱՆԴԱՄՈւԹՅՈՒՆ ՈՒՆԵՑՈՂ ԱՆՁԱՆՑ ՄԻՋԱԶԳԱՅԻՆ ՕՐՎԱ ԱՌԹԻՎ

Սիրելի՛ հայրենակիցներ

1992 թվականից ՄԱԿ-ի Գլխավոր ասամբլեայի որոշմամբ դեկտեմբերի 3-ը հռչակել է որպես Հաշմանդամություն ունեցող անձանց միջազգային օր: Օրը ևս մեկ առիթ է հանրության ուշադրությունը սևեռելու հաշմանդամություն ունեցող անձանց խնդիրներին և մտահոգություններին, ինչպես նաև պաշտպանելու նրանց արժանապատվությունը, պայմաններ ստեղծել ապահովելու նրանց լիակատար ինտեգրումը հասարակությանը, հավասար հնարավորություններ ստեղծել սոցիալական ծառայությունների, տեղեկատվության, կրթության և աշխատանքային գործունեության ոլորտներում:

Կարևորելով հաշմանդամության խնդիրների լուծմանն ուղղված ծրագրերի նշանակությունը՝ Արտաշատի համայնքապետարանն անում է հնարավոր ամեն ինչ՝ համայնքի հաշմանդամություն ունեցող անձանց կողքին լինելու և նրանց իրենց հոգսերի հետ միայնակ չթողնելու համար:

Մեր լիազորությունների շրջանակում լուծումներ ենք տալիս այն բոլոր հարցերին, որոնց վերջիններս բախվում են՝ միջավայրի մատչելիություն և հավասար պայմանների ապահովման, բժշկասոցիալական միջոցառումների և զբաղվածության հասցեական ապահովման հարցերում տրամադրելով անհրաժեշտ օգնություն։

Սիրելի՛ հայրենակիցներ, մաղթում եմ ձեզ առողջություն, արժանապատիվ կյանք, ամենայն բարիք: Հետևողականորեն շարունակելու ենք ուշադրություն դարձնել ձեզ առնչվող յուրաքանչյուր խնդրին և անելու ենք ամեն ինչ ձեր կյանքն ավելի հարմարավետ դարձնելու համար: